leo-diaconus.historia diakonos.30
ηʹ . Ὁ δὲ Νικηφόρος , ἐπεὶ κατὰ τὸ δοκοῦν ἑαυτῷ τέλος ἐχώρει τὰ πράγματα , τὸ ἰδιωτικὸν περιελὼν καὶ ἀποσφενδονήσας χιτώνιον , τὴν αὐτοκρατορικὴν καὶ βασίλειον ἐφεστρίδα ἐμπορπησάμενος , εἰς τὸ βασιλικώτερον ἑαυτὸν μετεσκεύασεν · ἵππου τε ἀγερώχου τῶν λευκῶν ἐπιβὰς , φαλάροις κεκοσμημένου βασιλικοῖς καὶ τάπησιν ἁλουργοῖς , διὰ τῆς χρυσῆς πύλης εἰσήλαυνεν , ὑπὸ παντὸς τοῦ δήμου καὶ τῶν ἐν τέλει κροτούμενός τε καὶ γεραιρόμενος . ἑκκαιδεκάτην ὁ Αὔγουστος ἤλαυνε μὴν , ἐπὶ τῆς ἕκτης ἰνδίκτου , ἐν τῷ ϛʹ ἔτει , ὅτε ταῦτα ἐπράττετο . ἄρτι δὲ , ἐπεὶ πρὸς τὸν τοῦ θείου περίπυστον σηκὸν εἰσεφοίτησε , καὶ ὑπὸ τοῦ τῶν ἱερέων πληρώματος ἀξιοχρέους τιμὰς ὑπεδέξατο , πρὸς τοῦ τὴν πατριαρχίαν ἰθύνοντος Πολυεύκτου τῷ βασιλικῷ διαδήματι στέφεται , ἓν καὶ πεντηκοστὸν ἔτος τῆς ἡλικίας ἐλαύνων . τὴν δὲ ἰδέαν τοιόσδε τις ἦν · ὄψις αὐτῷ πρὸς τὸ μέλαν πλέον ἢ τὸ λευκὸν ἀποκλίνουσα , κόμη δὲ βαθεῖα καὶ κυανῆ · ὀφθαλμοὶ μέλανες , ἐπὶ συννοίας πεφροντικότες , δασείαις ταῖς ὀφρύσιν ὑποκαθήμενοι · ῥὶς μέσως ἔχουσα λεπτότητος καὶ παχύτητος , ἠρέμα συμπεραινομένη γρυπότητι · ὑπήνη σύμμετρος , ἀραιὰν παρὰ τὰς γνάθους προβαλλομένη τὴν πολιάν · ἀγκυλεὸς τὴν ἡλικίαν καὶ στιβαρὸς , εὐρύτατος τὸ στέρνον καὶ ὤμους ὡς μάλιστα , τὴν μέντοι ἀνδρείαν καὶ ῥώμην κατὰ τὸν θρυλλούμενον Ἡρακλῆν · φρονήσει δὲ καὶ σωφροσύνῃ καὶ τῷ τὸ δέον ἀνεπισφαλῶς ἐπιφράσασθαι , πάντων κατευμεγέθει τῶν κατ' ἐκείνου τὴν γενεὰν γεγενημένων ἀνδρῶν . ταινιωθεὶς οὖν τῷ βασιλείῳ στέφει ἐπὶ τὴν βασίλειον αὐλὴν ἄνεισι , παρὰ τοῦ πλήθους καὶ τῶν ἐν τέλει δορυφορούμενος , καὶ δὴ παρελθὼν ἐπὶ θρόνον ἐκάθισε τὸν βασιλικόν . ἦν οὖν ὁρᾷν τὴν τύχην ἐνωραϊζομένην καὶ ἐπιγαννυμένην τοῖς τελουμένοις , καὶ πάντα ἑαυ τῆς τιθεῖσαν τὰ ἀνθρώπινα πράγματα , καὶ μηδὲν τῶν φθαρτῶν μηδενὸς καθίστασθαι ἴδιον . ὁ δὲ , ἐπεὶ τῆς βασιλείας ἐπέβη , καὶ τῶν οἰάκων ἀσφαλῶς τε καὶ ἀδεῶς ταύτης ἀντείχετο , Βάρδαν μὲν , τὸν ἑαυτοῦ πατέρα , εἰς τὴν τοῦ Καίσαρος τιμὴν προεβίβασε · τὸν δὲ συναράμενον αὑτῷ Ἰωάννην κατὰ τὴν τοῦ κινήματος ἀρχὴν , ᾧ Τζιμισκῆς τὸ ἐπίκλην , Δομέστικον Ἀνατολῆς καὶ Μάγιστρον ἀναδέδειχε . Λέοντα δὲ , τὸν ἴδιον σύναιμον , Κουροπαλάτην καὶ Μάγιστρον προβάλλεται · τὸν δέ γε Βασίλειον , τὸν τὸν Ἰωσὴφ , ᾗπέρ μοι ἐῤῥήθη , καταστασιάσαντα , εἰς τὸ τοῦ προέδρου κλέος ἀνεβιβάσατο .
Lemmas: ἤ . ὁ δέ Νικηφόρος , ἐπεί κατά ὁ δοκέω ἑαυτοῦ τέλος χωρέω ὁ πρᾶγμα , ὁ ἰδιωτικός περιαιρέω καί αποσφενδονεος χιτώνιον , ὁ αὐτοκρατορικός καί βασίλειος ἐφεστρίς ἐμπορπάω , εἰς ὁ βασιλικός ἑαυτοῦ μετασκευάζω · ἵππος τε ἀγέρωχος ὁ λευκός ἐπιβαίνω , φάλαρον κοσμέω βασιλικός καί τάπης ἁλουργός , διά ὁ χρύσεος πύλη εἰσελαύνω , ὑπό πᾶς ὁ δῆμος καί ὁ ἐν τέλος κροτέω τε καί γεραίρω . ἑκκαιδέκατος ὁ Αὔγουστος ἐλαύνω μήv , ἐπί ὁ ἕκτος ίνδικτος , ἐν ὁ ϛυʹ ἔτος , ὅτε οὗτος πράσσω . ἄρτι δέ , ἐπεί πρός ὁ ὁ θεῖον περίπυστος σηκός εἰσφοιτάω , καί ὑπό ὁ ὁ ἱερός πλήρωμα ἀξιόχρεως τιμή ὑποδείκνυμι , πρός ὁ ὁ πατριαρχία ιθύνων Πολυεύκτος ὁ βασιλικός διάδημα στέφω , εἷς καί πεντηκοστός ἔτος ὁ ἡλικία ἐλαύνω . ὁ δέ ἰδέα τοιόσδε τις εἰμί · ὄψις αὐτός πρός ὁ μέλας πλέω ἢ ὁ λευκός ἀποκλίνω , κόμη δέ βαθύς καί κυάνεος · ὀφθαλμός μέλας , ἐπί σύννοια φροντίζω , δασύς ὁ ὀφρύς ὑποκάθημαι · ῥίς μέσος ἔχω λεπτότης καί παχύτης , ἠρέμα συμπεραίνω γρυπότης · ὑπήνη σύμμετρος , ἀραιός παρά ὁ γνάθος προβάλλω ὁ πολιός · ἀγκυλεὸς ὁ ἡλικία καί στιβαρός , εὐρύς ὁ στέρνον καί ὦμος ὡς μάλιστα , ὁ μέντοι ἀνδρεῖος καί ῥώμη κατά ὁ θρυλέω Ἡρακλῆς · φρόνησις δέ καί σωφροσύνη καί ὁ ὁ δήω ἀνεπισφαλής ἐπιφράζω , πᾶς κατευμεγεθέω ὁ κατά ἐκεῖνος ὁ γενεά γίγνομαι ἀνήρ . ταινιόω οὖν ὁ βασίλειος στέφω ἐπί ὁ βασίλειος αὐλή ἀνέρχομαι , παρά ὁ πλῆθος καί ὁ ἐν τέλος δορυφορέω , καί δή παρέρχομαι ἐπί θρόνος καθίζω ὁ βασιλικός . εἰμί οὖν ὁράω ὁ Τύχη ἐνοράω καί ἐπιγαννυμένην ὁ τελέω , καί πᾶς ἑ ὁ τίθημι ὁ ἀνθρώπινος πρᾶγμα , καί μηδείς ὁ φθαρτός μηδείς καθίστημι ἴδιος . ὁ δέ , ἐπεί ὁ βασίλεια ἐπιβαίνω , καί ὁ Οἴαξ ἀσφαλῶς τε καί ἀδεῶς οὗτος ἀντέχω , Βάρδα μέν , ὁ ἑαυτοῦ πατήρ , εἰς ὁ ὁ Καῖσαρ τιμή προβιβάζω · ὁ δέ συναίρω ἑαυτοῦ Ἰωάννης κατά ὁ ὁ κίνημα ἀρχή , ὅς Τζιμισκῆς ὁ ἐπίκλη , Δομέστικος Ἀνατολή καί Μάγιστρος ἀναδείκνυμι . Λέων δέ , ὁ ἴδιος σύναιμος , Κουροπαλάτης καί Μάγιστρος προβάλλω · ὁ δέ γε Βασίλειος , ὁ ὁ Ἰωσήφ , ὅς ἐγώ εἴρω , καταστασιάζω , εἰς ὁ ὁ πρόεδρος κλέος ἀναβιβάζω .